**Проект №BG05M2OP001-2.016-0018**

Ръководството на Югозападния университет „Неофит Рилски“ и Екипът за управление на Проект Проект BG05M2OP001-2.016-0018 “МОДЕРН-А: МОДЕРНизация в партньорство чрез дигитализация на Академичната eкосистема”, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове, финансиран по Оперативна програма „Наука и образование за интелигентен растеж” 2014 – 2020 г.”, на основание изискванията на Ръководство за изпълнение на административни договори за предоставяне на безвъзмездна финансова помощ по приоритетни оси 2, 3 и 5 на Оперативна програма „Наука и образование за интелигентен растеж“ 2014 – 2020 г., относно изискването за извършване на подбор на лица, които не са били предмет на предварителна оценка,

**ОБЯВЯВА ПРОЦЕДУРА ЗА ПОДБОР**

**на** **преподаватели за създаване на дистанционна програма и разработване на лекционен курс и дигитални ресурси за дисциплини, включени в нова магистърска програма по проект** **BG05M2OP001-2.016-0018** в ЮЗУ „Неофит Рилски“ **Бенефициент – Югозападен университет „Неофит Рилски“** по професионално направлениe 1.3, както следва:

**1. Магистърска програма „Обучението по гражданско и интеркултурно образование в средното училище “, в професионално направление 1.3. Педагогика на обучението по..., 2 семестъра**

**1. Преподаватели за създаване на дистанционна програма за:** Магистърска програма „Обучението по гражданско и интеркултурно образование в средното училище “, в професионално направление 1.3. Педагогика на обучението по..., 2 семестъра

**2. Преподаватели за разработване на лекционен курс и дигитални ресурси за следните дисциплини:**

1. Задължителна дисциплина – Глобализация и геополитически проблеми на съвременния свят – 45 ч. лекции.

2. Избираема дисциплина – Гражданинът и гражданството в историята и съвременността на Европа – 30 ч. лекции.

* 1. ***Кратко описание на длъжността*:**
		1. Преподавателят участва в разработването и утвържадането на дистанционна

програма, която ще бъде въведена в учебния процес през академичната 2022/2023 г.

***1.1.2.***Преподавателят създава пълно учебно съдържание, лекционен курс и дигитални ресурси за преподаване на съответната дисциплина пред студенти в съответната магистърска програма, като поема ангажимент да внедри дисциплината в учебния процес през академичната 2022/2023 г.

* Преподавателят трябва да разработи учебно съдържание и лекционен курс, обезпечаващи пълния хорариум лекции/аудиторна заетост по съответната дисциплина, съгласно длъжностната характеристика;
* Преподавателят трябва да изготви структура и съдържание на лекционния курс, както и съдържание на отделни теми, както и да формулира специфики и практически фокус на дисциплината и иновативни методи на обучение;
* Преподавателят трябва да разработи лекционния курс в мултимедиен формат;
* Преподавателят трябва да изготви цялата учебната документация на дисциплината/дисциплините – характеристика на дисциплината, конспект, литература и всички необходими за обучението атрибути;
* Преподавателят трябва да разработи необходимите за обучението дигитални ресурси и материали, за прилагане на иновативно обучение по дисциплината в обем, обезпечаващ пълния курс на преподаване.

***1.2. Минималните изисквания за заемане на длъжността:***

* Образование – Висше;
* Научна степен – „доктор” или „доктор на науките“;
* Хабилитирано лице или минимум главен асистент на трудов договор в ЮЗУ „Неофит Рилски“ в професионално направление – 1.3 Педагогика на обучението по..., или в професионално направление – 3.3 Политически науки, Политология.
* Професионален опит – минимум 3 (три) години в преподаване на студенти в образователна и квалификационна степен „бакалавър“ или „магистър“;
* Научни публикации, които са свързани с тематиката на дисциплината и/или магистърската програма и които са посочени в персоналния профил на кандидата в информационната система на ЮЗУ „Неофит Рилски“. С предимство са онези преподаватели, които имат монография, студии, статии, дисертации или учебник, в същата или близки области до тематиката на дисциплината.

***1.3. Заетост по проекта:***

Трудов договор за период от 6 месеца, при заетост 10/40 часа/месец.

Кандидатите следва да имат предвид и допълнителна заетост за преподаване на новата учебна дисциплина при прием на студенти за академичната 2022/2023 година, която ще бъде регламентирана с отделен трудов договор.

**2. Процедурата за подбор на преподаватели по отделни дисциплини ще се проведе на два етапа**:

2.1. Проверка за съответствие на подадените от кандидатите документи;

2.2. Проверка за изпълнение на минимални изисквания за заемане на длъжността.

*В случай на наличие на повече кандидати за една дисциплина с равностойни квалификация и опит, окончателния подбор ще се прави от арбитражна комисия по избора, създадена на ниво проект.*

**3. Необходими документи за участие в конкурсната процедура:**

3.1. Заявление до Ректора на ЮЗУ „Неофит Рилски“ за участие в процедура по подбор на преподаватели (по образец, публикуван на страницата на ЮЗУ „Неофит Рилски“);

3.2. Автобиография (CV), изготвена по образец;

3.3. Декларация за обстоятелствата, че кандидатът е пълнолетен, не е поставен под запрещение, не е осъждан за умишлено престъпление от общ характер на лишаване от свобода и не е лишен по съответен ред от правото да заема определената длъжност – по образец;

3.4. Декларация в съответствие с нормативните текстове от Регламент (ЕС) 2016/679 на Европейския парламент и на Съвета (чл. 7) за съгласие за обработка на личните данни за целите на проекта – по образец;

3.5. Копие от документи за придобити образователни и научни степени и допълнителна професионална квалификация (специализация);

3.6. Списък на публикации на кандидата и на онези негови произведения, които са в областта на дисциплината и/или магистърската програма, и които доказват минималните изисквания, посочени в обявата.

**4. Място и срок за подаване на документите за участие в процедурата по подбор:**

Документите за участие се представят в срок от **седем календарни дни** от публикуване на обявата в сайта на ЮЗУ „Неофит Рилски“. **Краен срок за подаване на документи – 23.12.2021 г.** Документите се подават в Деканата на Философския факултет – кабинет 1485, до 12:00 часа на 23.12.2021 г.

*Всички съобщения във връзка с провеждане на процедурата по подбор, както и образците на документите се обявяват на страницата на ЮЗУ*